Музыкі з’явіліся на сцэне ў вельмі экстравагантным выглядзе: у галіфэ, прычым, штаны вядомага беларускага джазавага музыкі Паўла Аракеляна, які апошнім часам вельмі шчыльна супрацоўнічае з “Крамбамбуляй”, былі аздобленыя бела-чырвона-белай стужкай у якасці лампасаў. У такім выглядзе гурт адыграў трохгадзінны канцэрт з антрактам, першае аддзяленне якога складаецца са старых хітоў пра старых хіпаноў і турыстаў, для якіх усё прыемна і карысна, а у другім гучыць пераважна новы альбом “Драбадзі-драбада”.